Springsteen samlet the E Street Band i sitt hjemmestudio til fem dager med opptak i november 2019, men de ble ferdig etter bare fire dager. Opptakene ble produsert av Ron Aniello og Springsteen og kommer etter en periode med skrivesperre som musikeren hadde, men som ble brutt i løpet av en og en halv uke med intens låtskriving i april 2019. Albumet ble spilt inn live i studio, og har tre spor som opprinnelig ble skrevet før Springsteens debutalbum, i 1973: "If I Was the Priest", "Janey Needs a Shooter", og "Song for Orphans". Springsteen kom over tidligere innspillinger av disse sangene med John Hammond mens han arbeidet med et samlealbum. "If I Was the Priest", har ikke tidligere vært utgitt av Springsteen, men er innspilt i en cover-versjon av Allan Clarke i 1970-årene.